Folketing
2000-10-05

Den skal være med til at holde fast om vores fælles kultur og styrke vores fælles værdier. Derfor skal vi også sikre, at den danske folkeskole er af høj kvalitet, både når det gælder det faglige indhold, og når det gælder de mere bløde kompetencer som f.eks. samarbejdsevne, kreativitet og forståelse for demokrati. Et moderne samfund som Danmark har vel brug for borgere, der har faglig kunnen, men også borgere, som kan tænke selvstændigt, og som ønsker at lære. Vi mener, at de danske børn kan få en bedre skole, hvis den i højere grad bygger på sammenhæng og et bedre samarbejde mellem pædagoger og lærere, men også samarbejde og sammenhæng mellem skole og fritid. Til en bedre skole hører også, at vi skal have fornyet skolebygningerne og nogle steder bygget nyt, hvor behovet er. Det er aftalt med kommunerne. Vi trænger generelt til, at elever og lærere får mere tidssvarende undervisningsforhold.